**Elementi i mjerila vrednovanja iz engleskog jezika u nastavi na daljinu:**

Sukladno uputama MZO svi učenici će imati minimalno dvije sumativne ocjene do kraja nastavne godine.

**Vrednovanje od 5-8 razreda**

1. **Sumativna ocjena koja proizlazi iz aktivnosti učenika i domaće zadaće**
* evidencija o domaćim zadaćama evidentira se u rubrici bilježaka u e-Dnevniku
* učenik predaje domaću zadaću učitelju na uvid u **zadanom vremenskom roku**, ukoliko zadaća nije predana u zadanom vremenskom roku vrednuje se kao **nenapisana** ocjenom **nedovoljan (1)**
* vrednuju se formativno četiri domaće zadaće, a svaka zadaća pojedinačno se vrednuje prema dolje navedenim kriterijima.

**odličan (5)** =domaća zadaća je u potpunosti točna, uredna i potpuna

**vrlo dobar (4)** = domaća zadaća je uglavnom točna, uredna i potpuna

**dobar (3)** = domaća zadaća je djelomično točna, uredna i potpuna

**dovoljan (2)** =domaća zadaća ima puno pogrešaka te je djelomično napisana

* Srednja ocjena sve četiri zadaće upisuje se kao sumativna ocjena u rubriku RAZUMIJEVANJE.
* Prema procjeni učitelja a po dogovoru s učenicima, može se sumativno vrednovati samo jedna domaća zadaća prema priloženim kriterijima.(**Slika1)**



**Slika 1**

1. **Sumativna ocjena koja proizlazi iz učeničkog pisanog samostalnog rada:**

**Pisano** izražavanje u vidu sastava, prezentacije, stripa ili umne mape u **digitalnom obliku** vrednuje se sumativno kroz domaću zadaću. Ocjena proizlazi iz sastavnica priloženih u rubrici ispod. **(Slika 2)**

|  |  |  |  |  |  |
| --- | --- | --- | --- | --- | --- |
| Element/Ocjena  | **5** **100%**  | **4** **80%**  | **3** **65%**  | **2** **50%**  | **1**  |
| Gramatika    | Učenik/ca većinom točno  upotrebljava jezične strukture   | Uglavnom točno upotrebljava jezične strukture uz povremene pogreške  koje ne mijenjaju smisao rečenice | Česte pogreške u  primjeni jezičnih struktura  | Samo  ponekad dobro  primijeni jezične strukture   | Gotovo nikad   pravilno ne primjenjuje jezične strukture  |
| Vokabular   | Učenik/ca koristi  puno novijih riječi  i izraza.    | Koristi  dosta novih   riječi i izraza.  | Može se izraziti no ne koristi dovoljno riječi  i izraza iz novijih lekcija.   | Teže  seizražava, koristi  samo stariji,  osnovni vokabular.   | Teško  koristi I osnovni  vokabular.  |
| *Pravopis* | Učenik/ca pravilno  piše  riječi na engleskom jeziku.    .    | Dobro piše riječi.  Ponekad pogriješi .  | Često krivo napiše riječi zbog čega sadržaj nije razumljiv koliko bi trebao biti.   | Može napisati samo neke riječi, većinom je teško   razumjeti napisano.    | Gotovo nikad ne napiše riječi pravilno što u potpunosti onemogućuje razumijevanje sadržaja.  |
| *Kompozicija teksta* | Učenik/ca samostalno oblikuje tekst povezujući sve ili gotovo sve dijelove u sadržajnu cjelinu prema zadanoj temi. | Uglavnom samostalno oblikuje tekst uglavnom povezujući dijelove u sadržajnu cjelinu prema zadanoj temi. | Djelomično oblikuje tekst djelomično povezujući dijelove u sadržajnu cjelinu prema zadanoj temi. | Oblikuje tekst čiji dijelovi su manjim dijelom povezani u sadržajnu cjelinu prema zadanoj temi. | Ne može samostalno oblikovati tekst čiji dijelovi su povezani u sadržajnu cjelinu prema zadanoj temi.. |
| *Sumativna Ocjena:* |  |

**Slika 2**

**Vrednovanje od 1. - 4. razreda**

* U svim razredima aktivnost i rad učenika formativno se vrednuje preko domaćih zadaća. Rad i aktivnost učenika tjedno se evidentira u rubrici bilježaka u e-Dnevniku a srednja ocjena svih zadaća koje se formativno ocjenjuju upisuje se kao sumativna ocjena u rubriku RAZUMIJEVANJE.

Učenici će imati minimalno dvije sumativne ocjene do kraja nastavne godine.

**1. razred**

**1. Sumativna ocjena proizlazi iz aktivnosti učenika i domaće zadaće te se upisuje u rubriku SLUŠANJE S RAZUMIJEVANJEM.**

**Ishod:** Učenik neverbalno reagira na izgovorene riječi te vrlo kratke i jednostavne upute i pitanja.

**Ishod aktivnosti:** Učenik sluša zvučni zapis i povezuje izgovorene riječi sa slikovnim prikazima i predmetima (učenik crta ono što čuje).

**Primjer:**

Učiteljica šalje učeniku zvučni zapis s jasnim uputama.

Učenik pažljivo sluša 2-3 puta zvučni zapis te crta u bilježnicu ono što čuje na zvučnom zapisu.

Učenik (roditelj) šalje učiteljici rad koji se potom vrednuje.

**Vrednovanje:**

Za ocjenu **odličan (5)** učenik prepoznaje i crta sve riječi sa zvučnog zapisa.

Za ocjenu **vrlo dobar (4)** učenik prepoznaje i crta skoro sve riječi sa zvučnog zapisa.

Za ocjenu **dobar (3)** učenik djelomično točno prepoznaje i crta riječi sa zvučnog zapisa.

Za ocjenu **dovoljan (2)** učenik ne prepoznaje i ne crta većinu riječi sa zvučnog zapisa.

Za ocjenu **nedovoljan** učenik uopće ne prepoznaje te ne crta riječi sa zvučnog zapisa.

**2. i 3. razred**

**Sumativna ocjena proizlazi iz aktivnosti učenika i domaće zadaće te se upisuje u rubriku RAZUMIJEVANJE SLUŠANJEM i/ili RAZUMIJEVANJE ČITANJEM.**

**1. Sumativna ocjena koja se upisuje u rubriku RAZUMIJEVANJE SLUŠANJEM.**

**Ishod:** Učenik neverbalno reagira na izgovorene riječi te vrlo kratke i jednostavne upute i pitanja.

**Ishod aktivnosti**: Učenik sluša zvučni zapis i povezuje izgovorene riječi sa slikovnim prikazima i predmetima (učenik crta ono što čuje).

**Primjer:**

Učiteljica šalje učeniku zvučni zapis s jasnim uputama.

Učenik pažljivo sluša 2-3 puta zvučni zapis te u bilježnicu crta ono što čuje na zvučnom zapisu.

Učenik (roditelj) šalje učiteljici rad koji se potom vrednuje.

**Vrednovanje:**

Za ocjenu **odličan (5)** učenik prepoznaje i crta sve riječi sa zvučnog zapisa.

Za ocjenu **vrlo dobar (4)** učenik prepoznaje i crta skoro sve riječi sa zvučnog zapisa.

Za ocjenu **dobar** **(3)** učenik djelomično točno prepoznaje i crta riječi sa zvučnog zapisa.

Za ocjenu **dovoljan (2)** učenik ne prepoznaje i ne crta većinu riječi sa zvučnog zapisa.

Za ocjenu **nedovoljan** učenik uopće ne prepoznaje te ne crta riječi sa zvučnog zapisa.

**2. Sumativna ocjena koja se upisuje u rubriku RAZUMIJEVANJE ČITANJEM.**

**Ishod:** Učenik razumije kratak i jednostavan tekst poznate tematike pri čitanju.

**Ishod aktivnosti:** Učenik pokazuje razumijevanje teksta - razumije glavnu poruku i ključnu informaciju.

**Primjer:**

Učiteljica šalje učeniku tekst poznate tematike (npr. fizički opis osobe). Učenik pažljivo čita tekst i crta ono što je napisano u tekstu (npr. fizički opis osobe, odjeću koju osoba nosi kao i boju odjeće) ili učenik pažljivo čita tekst i u zadatku koji se odnosi na tekst zaokružuje je li rečenica točna (T) ili netočna (F).

Učenik šalje učiteljici rad koji se potom vrednuje.

**Vrednovanje:**

Za ocjenu **odličan (5)** svojim crtežom/odgovorom učenik pokazuje razumijevanje kratkoga i jednostavnoga teksta poznate tematike te prepoznaje ključnu informaciju u tekstu.

Za ocjenu **vrlo dobar (4)** svojim crtežom/odgovorom učenik u većini aktivnosti pokazuje razumijevanje kratkoga i jednostavnoga teksta poznate tematike te prepoznaje ključnu informaciju.

Za ocjenu **dobar (3)** svojim crtežom/odgovorom učenik u većini aktivnosti pokazuje djelomično razumijevanje kratkoga i jednostavnoga teksta poznate tematike te prepoznaje ključnu informaciju.

Za ocjenu **dovoljan (2)** svojim crtežom/odgovorom učenik pokazuje poteškoće pri razumijevanju kratkoga i jednostavnoga teksta poznate tematike te ne prepoznaje u potpunosti ključnu informaciju.

Za ocjenu **nedovoljan (1)** svojim crtežom/odgovorom učenik pokazuje potpuno nerazumijevanje kratkoga i jednostavnoga teksta poznate tematike te ne prepoznaje u potpunosti ključnu informaciju.

**4. razred**

**Sumativna ocjena proizlazi iz aktivnosti učenika i domaće zadaće te se upisuje u rubriku RAZUMIJEVANJE ČITANJEM i/ili PISANO IZRAŽAVANJE I STVARANJE.**

**1. Sumativna ocjena koja se upisuje u rubriku RAZUMIJEVANJE ČITANJEM.**

**Ishod:** Učenik razumije kratak i jednostavan tekst poznate tematike pri čitanju.

**Ishod aktivnosti:** Učenik pokazuje razumijevanje teksta - razumije glavnu poruku i ključnu informaciju.

**Primjer:**

Učiteljica šalje učeniku tekst poznate tematike (npr. fizički opis osobe). Učenik pažljivo čita tekst i u zadatku koji se odnosi na tekst zaokružuje je li rečenica točna (T) ili netočna (F) ili u zadatku bira točan odgovor između ponuđenih odgovora.

Učenik šalje učiteljici rad koji se potom vrednuje.

**Vrednovanje:**

Za ocjenu **odličan (5)** svojim odgovorom učenik pokazuje razumijevanje kratkoga i jednostavnoga teksta poznate tematike te prepoznaje ključnu informaciju u tekstu.

Za ocjenu **vrlo dobar (4)** svojim odgovorom učenik u većini aktivnosti pokazuje razumijevanje kratkoga i jednostavnoga teksta poznate tematike te prepoznaje ključnu informaciju.

Za ocjenu **dobar (3)** svojim odgovorom učenik u većini aktivnosti pokazuje djelomično razumijevanje kratkoga i jednostavnoga teksta poznate tematike te prepoznaje ključnu informaciju.

Za ocjenu **dovoljan (2)** svojim odgovorom učenik pokazuje poteškoće pri razumijevanju kratkoga i jednostavnoga teksta poznate tematike te ne prepoznaje u potpunosti ključnu informaciju.

Za ocjenu **nedovoljan (1)** svojim odgovorom učenik pokazuje potpuno nerazumijevanje kratkoga i jednostavnoga teksta poznate tematike te ne prepoznaje u potpunosti ključnu informaciju.

**2. Sumativna ocjena koja se upisuje u rubriku PISANO IZRAŽAVANJE I STVARANJE.**

**Ishod:** Učenik piše kratak i jednostavan tekst poznate tematike koristeći se vrlo jednostavnim jezičnim strukturama razlikujući upotrebu osnovnih pravopisnih znakova.

**Ishod aktivnosti:** Učenik povezuje poznati sadržaj i dijelove teksta u logičnu cjelinu, oblikuje tekst koristeći se vrlo jednostavnim jezičnim strukturama i predloškom i uređuje tekst

**Primjer:**

Učenik slijedi jasne upute i izrađuje plakat na zadanu temu (npr. Thanksgiving Day). Učenik se koristi informacijama koje je pronašao u udžbeniku ili istraživanjem na Internetu.

Ocjena proizlazi iz sastavnica priloženih u rubrici ispod.

|  |  |  |  |
| --- | --- | --- | --- |
| Element |  3 |  2 |  1 |
| Preglednost  | Zbog izgleda slova, količine teksta i slika plakat izgleda uredno i lijepo.  | Plakat ima različite oblike slova, previše ili premalo teksta i slika pa je nepregledan. | Sadržaji na plakatu izgledaju nepregledno i neuredno. |
| Vokabular | Učenik koristi širok raspon vokabulara. Poneke pogreške u odabiru vokabulara ne utječu na razumijevanje. | Učenik ne koristi dovoljno riječi, koristi većinom osnovni vokabular. Pogreške u odabiru vokabulara povremeno otežavaju razumijevanje teksta. | Učenik se teško izražava i koristi samo osnovni vokabular. Pogreške u odabiru vokabulara otežavaju razumijevanje teksta. |
| Pravopis | Učenik u pisanju ima samo poneku pogrešku.  | Učenik često krivo piše riječi, ali pogreške ne ometaju razumijevanje teksta.  | Učenik učestalo griješi u pisanju što otežava razumijevanje napisanog teksta. |

Kod vrednovanja naučenog može se primijeniti sljedeća bodovna skala:

9 – odličan (5)

7-8 – vrlo dobar (4)

5-6 – dobar (3)

3-4 – dovoljan (2)

0-2 – nedovoljan (1)

Aktiv engleskog jezika

OŠ Bartula Kašića Zadar